LIGESOM OS ANDRE – OPGAVER
1. Overblik: Lav på ark 1 en overskrift til hvert kapitel der er dækkende for indholdet, og som hjælper dig med at huske bogen.
2. Fortæller: Hvilken slags fortæller er der i bogen?
3. Personbeskrivelser: Laves på ark 2. Tegn de andre personer rundt om Camilla. De der betyder mest for hende, skal være tættest på. Sæt en streg ind til Camillas ”boble” og skriv på stregen hvilke forhold personen har til Camilla. Sæt evt. også streger mellem de andre personer.
4. Udfyld skemaet på ark 3. Få evt. ideer fra de ord der er sat ind.
5. Miljø: Beskriv Camillas og Karinas hjem.
6. Find steder i bogen hvor du synes der sker noget afgørende for Camillas liv. Hvad sker der? Hvem eller hvad får det til at ske? Hvad betyder det for Camilla?
7. Hvorfor hedder bogen ”Ligesom os andre”?
8. Hvor går Camilla og Jannik hen?

Tillægsord
Navneord
Udsagnsord
Camilla
Jannik
Sengevæder
Mor
Far
Thomas
stammer
Vibeke
ubegavet
Erik Lohmann
gråhåret

ARK 3

ARK 2

Camilla

GRUPPEARBEJDE
A: Thomas og Vibekes barn bliver fjernet af myndighederne. Det fremgår, at de tidligere har fået et barn fjernet. De siger også at de vil flytte til en kommune, hvor dem på rådhuset ikke er så dumme, og få et barn til.
Diskuter:
Skal folk som Thomas og Vibeke have lov til at have børn?
I den forbindelse kan man overveje:
Hvordan kan det evt. forhindres?
Hvis/når de får børn, skal børnene så fjernes - og hvordan og hvornår?
Kunne man gøre mere for at hjælpe dem med at passe børnene?
Er det en menneskeret at få børn?
B: Der findes et udtryk, der hedder ”den sociale arv”. Find ud af, hvad det betyder?
Camillas mor siger på et tidspunkt: ”Du skal ikke ende som mig”. Hvad tror I hun mener med det? Giv en kort beskrivelse af Camillas mor, hendes baggrund og hendes liv nu.
Hvad betyder Camillas mormor for hende? Hvilket liv tror I, mormoren har haft?
Tror I Camilla ender som sin mor?
C: Da Camilla har sin konflikt med Anna Bella siger hendes mor: ”Sådan nogen som hende vinder altid.”
Hvad mener hun med det? Hvorfor siger hun det?
D: Da Camilla finder ud af, hvad Erik Lohmann har lavet med Jannik bliver hun bestyrtet, men det bliver endnu værre, da hun finder ud at, at moren og faren har kendt til det.
Diskuter hvorfor de ikke har skredet ind? Prøv at finde nogle forklaringer, der går ud over: ”Det er fordi, de er for dumme”.
INDIVIDUEL OPGAVE
Camilla og Jannik gik hen ad vejen i 1999. Skriv en fortsættelse til bogen, hvor Camilla fortæller i dag, hvad der siden skete.
Husk at holde stilen fra bogen.